|  |  |
| --- | --- |
| opstina**ПРИЈАВА НА КОНКУРС****ЗА ДОДЕЛУ УЧЕНИЧКИХ СТИПЕНДИЈА** **ЗА ШКОЛСКУ 2024/25. ГОДИНУ** | **МЕСТО ЗА ПРИЈЕМНИ ШТАМБИЉ** |

**КОМИСИЈИ ЗА СТИПЕНДИЈЕ ОПШТИНЕ ГОРЊИ МИЛАНОВАЦ**

Пријављујем се на Конкурс за доделу ученичких стипендија за школску 2024/2025. годину и о себи прилажем следеће податке:

**обавезно попунити СВА поља!**

|  |  |
| --- | --- |
| име и презиме ученика/ученице | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| име и презиме једног родитеља | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| адреса пребивалишта ученика/ученице | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| датум и место рођења ученика/ученице | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| школа и разред коју ученик/ца похађа школске 2024/25 године | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| основна школа коју је ученик/ца похађао/ла школске 2023/24. године | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| контакт телефон/мејл адреса | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**У претходној школској 2023/2024. години сам (обавезно заокружити):**

1. Освојио/освојила једно од прва три места на републичком такмичењу које се налази у Календару смотри и такмичења Министарства просвете,
2. Освојио/освојила једно од првих пет места на међународном такмичењу,
3. Био/била сам ученик/ученица генерације ОШ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *уписати име школе*

**Уз пријаву прилажем (заокружити)**

1. Фотокопију Вукове дипломе/дипломе ђака генерације/дипломе о освојеној награди на републичком/међународном такмичењу или уверење школе коју сам похађао током 2023/24. године о статусу Вуковца/ђака генерације/освајача награде на републичком/међународном такмичењу
2. Потврду банке о поседовању активног текућег рачуну на име ученика или родитеља/законског заступника ученика која садржи тачан број рачуна за уплату стипендије

Упознат/а сам са одредбом члана 103. Став 3. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

|  |  |
| --- | --- |
|  | **ОЗНАЧИТЕ ЗНАКОМ X У ПОЉИМА ИСПОД** |
| **РБ** | Подаци из документа | Сагласан/сна сам да податке прибави орган | Достављам сам/а |
| **1.** | Уверење о пребивалишту ученика/ученице |  |  |
| **2.** | Уверење о боравишту (за лица у статусу избеглог/интерно расељеног лица) |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Својеручан потпис ученика/ученице или законског заступника ученика/ученице

уколико је у питању малолетно лице

**КОРИСНЕ ИНФОРМАЦИЈЕ ЗА УЧЕСНИКЕ/ЦЕ КОНКУРСА**

**РОК ЗА ПОДНОШЕЊЕ ПРИЈАВА НА КОНКУРС**

Пријаве на конкурс са прописаном документацијом подносе се у периоду **06. септембра до 07. октобра 2024. године** и то поштом, препоручено, на адресу: Општинска управа Општине Горњи Милановац, Таковска 2, са назнаком “Пријава на конкурс за ученичке стипендије Општине Горњи Милановац за школску 2024/25. годину” или непосредно у Јединственом управном месту Општинске управе Општине Горњи Милановац, Таковска 2.

Кандидати/кандидаткиње који/е поднесу непотпуне пријаве, биће позвани да их допуне у року од 5 дана од пријема позива. Уколико у остављеном року не буде извршена допуна, ове пријаве неће бити ни разматране.

**ДОКАЗИ КОЈИ СЕ ПРИЛАЖУ УЗ ПРИЈАВУ**

Сви докази који се прилажу морају бити званични документи одговарајуће установе (издати у прописаној форми и оверени).

Уколико сте одабрали опцију којом овлашћујете Општинску управу да прикупи, обради и користи Ваше личне податке, уверење о пребивалишту/боравишту биће прибављено по службеној дужности и коришћено само за потребе доношења одлуке по Конкурсу.

Уколико се пријава подноси на Јединственом управном месту Општинске управе могуће је на лицу места очитати личну карту.

**ПОСТУПАК ОДЛУЧИВАЊА ПО ПОДНЕТИМ ПРИЈАВАМА**

Одлуку о поднетим пријавама, након закључења Конкурса, доноси Комисија за стипендије Општине Горњи Милановац.

Кандидат/кандидаткиња који су незадовољни одлуком Комисије могу, у року од 15 дана од дана пријема обавештења о одлуци, уложити приговор Општинском већу општине Горњи Милановац.

Сва права и обавезе између корисника/кориснице стипендије и Општине Горњи Милановац биће регулисана Уговором о стипендирању који, у име Општине Горњи Милановац, потписује Председник општине Горњи Милановац.

**ПОТПИСИВАЊЕ УГОВОРА И ТЕКУЋИ РАЧУН ЗА ИСПЛАТУ СТИПЕНДИЈЕ**

Председник општине ће, у име Општине, закључити уговор о стипендирању са учеником/ученицом односно законским заступником/заступницом уколико се ради о малолетном лицу у року од 30 дана од дана обавештења ученика о одлуци Комисије за стипендије којим је она одобрена. У уговор ће се, за сврхе уплате стипендије, унети текући рачун на име ученика/ученице, односно законског заступника/заступнице за малолетно лице, достављен уз ову пријаву.

**ЗАКОНСКО ОГРАНИЧЕЊЕ ЗА КОРИСНИКЕ/КОРИСНИЦЕ КОЈИ ИСТОВРЕМЕНО КОНКУРИШУ ЗА ДОДЕЛУ ОПШТИНСКЕ И РЕПУБЛИЧКЕ СТИПЕНДИЈЕ/КРЕДИТА**

По одредбама Закона о ученичком и студентском стандарду ("Сл. гласник РС", бр. 18/2010, 55/2013 и 27/2018 - др. закон) *ученик који је право на ученичку стипендију остварио у складу са одлуком надлежног органа јединице локалне самоуправе нема право на републичку ученичку стипендију/кредит.*

**Срећно!**

**ОПШТИНСКА УПРАВА ОПШТИНЕ ГОРЊИ МИЛАНОВАЦ**